b'\n_START_ARTICLE_\nChassigny (meteorit)\n_START_PARAGRAPH_\nMeteorit Chassigny je bil prvi meteorit za katerega so \xc5\xbee v za\xc4\x8detku 80-tih let prej\xc5\xa1njega stoletja trdili, da izvira z Marsa. Na Zemljo je padel 3. oktobra 1815 ob 8:00 v kraju Chassigny v departmaju Haute-Marne v Franciji. Imel je maso pribli\xc5\xbeno 4 kg. Sestavlja pa ga v glavnem mineral dunit (90\xc2\xa0% olivina in nekaj piroksena ter kromita). Po njem so kot posebna vrsta Marsovih meteoritov dobili ime \xc4\x8dasigniti._NEWLINE_Meteorit Chassigny je pomemben zato, ker za razliko od ostalih Marsovih meteoritov vsebuje \xc5\xbelahtne pline v druga\xc4\x8dni sestavi kot so sedaj v atmosferi Marsa.'